

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 28.janvārī **Nr.18**

 (prot.Nr.3, 4.§)

**Par saistošo noteikumu precizēšanu**

Pamatojoties uz likuma „Par pašvaldībām” 21. panta pirmās daļas 8.punktu, 45.panta ceturto daļu, Daugavpils Universitātes Satversmes 11.8., 28.2.6.apakšpunktu, Publisko aģentūru likuma 2.panta otro daļu, 3. panta trešo daļu, 16. panta otro daļu, 29., 31 un 32.pantu, ievērojot Vides aizsardzības un reģionālās attīstības ministrijas 2021.gada 21.janvāra atzinumu par Daugavpils pilsētas domes 2020.gada 17.decembra saistošajiem noteikumiem Nr.51 “Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums”, atklāti balsojot: PAR – 9 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – 6 ((R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs), **Daugavpils pilsētas dome nolemj:**

Izteikt Daugavpils pilsētas domes 2020.gada 17.decembra saistošos noteikumus Nr.51 “Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” nolikums” šādā precizētā redakcijā:

“2020.gada 17.decembrī **Saistošie noteikumi Nr. 51**
 (prot.Nr.52, 8§)

APSTIPRINĀTI

ar Daugavpils pilsētas domes

2020.gada 17.decembra

lēmumu Nr.667

**Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs”**

**nolikums**

*Izdoti saskaņā ar likuma "Par pašvaldībām"
21. panta pirmās daļas 8.punktu,*

*Daugavpils Universitātes Satversmes 11.8., 28.2.6.apakšpunktu,
Publisko aģentūru likuma 2.panta otro daļu,
3. panta trešo daļu, 16. panta otro daļu, 29., 31 un 32.pantu*

1. **Vispārīgie jautājumi**
2. Saistošie noteikumi nosaka Daugavpils pilsētas pašvaldības un Daugavpils Universitātes aģentūras “Daugavpils Sporta medicīnas centrs” (turpmāk – aģentūra) darbību.
3. Aģentūra ir Daugavpils pilsētas domes (turpmāk – Dome) un Daugavpils Universitātes kopīgi izveidota iestāde.
4. Aģentūras juridiskā adrese: Parādes ielā 1, Daugavpilī, LV-5401, Aģentūrai ir bankas konts Valsts kasē, veidlapa un zīmogs. Aģentūrai var būt savs logo vai ģerbonis.

**II. Aģentūras padotība un darbības pārraudzības kārtība**

1. Aģentūras darbības pārraudzību īsteno ar uzraudzības padomes starpniecību.
2. Uzraudzības padomes sastāvā ir četri locekļi: divi – Domes deleģētie pārstāvji un divi -Daugavpils Universitātes Senāta deleģētie pārstāvji pēc Daugavpils Universitātes Rektora priekšlikuma. Uzraudzības padomes priekšsēdētāja pienākumus pilda Domes deleģētais Domes priekšsēdētāja vietnieks.
3. Īstenojot pārraudzību, uzraudzības padome:
	1. apstiprina aģentūras vidēja termiņa darbības stratēģiju;
	2. apstiprina kopējo gada budžeta apjomu;
	3. apstiprina aģentūras darba plānu kārtējam gadam;
	4. pieņem darbā un atlaiž no darba aģentūras direktoru;
	5. novērtē aģentūras darbības rezultātus;
	6. ierosina pārbaužu veikšanu aģentūrā;
	7. ierosina disciplinārlietu vai dienesta pārbaudi saistībā ar aģentūras direktora darbību (arī disciplināri soda);
	8. veic citus normatīvajos aktos noteiktos pasākumus.
4. Uzraudzības padomei ir tiesības pieprasīt un saņemt informāciju par aģentūras darbību.

**III. Aģentūras izveidošanas mērķis un uzdevumi**

1. Aģentūras izveidošanas mērķis ir nodrošināt mūsdienu prasībām atbilstošu sporta medicīnas centru, kurā strādās augstās klases profesionāļi sporta medicīnas, fizioterapijas, traumatoloģijas un rehabilitācijas jomā, nodrošinot regulāras veselības pārbaudes, konsultācijas par traumu profilaksi, ķermeņa slodzi un citiem jautājumiem, sportistiem visā Latgales reģionā, t.sk. bērniem ar paaugstinātu fizisko slodzi padziļināto medicīnisko pārbaudi.
2. Aģentūrai ir šādi uzdevumi:
	1. sistemātiska sportistu un bērnu ar paaugstināto fizisko slodzi medicīniskās pārbaudes nodrošināšana; sporta ārsta konsultācijas nodrošināšana;
	2. fizioterapeita konsultācijas nodrošināšana;
	3. traumatologa konsultācijas nodrošināšana;
	4. ārsta rehabilitologa konsultācijas nodrošināšana;
	5. uztura speciālista konsultācijas nodrošināšana;
	6. ķermeņa masāžas pakalpojumu nodrošināšana;
	7. ārstnieciskās vingrošanas pakalpojumu sniegšana;
	8. rehabilitācijas pakalpojumu nodrošināšana;
	9. sportistu un bērnu ar paaugstināto fizisko slodzi reģistra izveide un uzturēšana;
	10. Daugavpils Universitātē studējošo prakses vietu nodrošināšana attiecīgajās specialitātēs.

**IV. Aģentūras pārvaldes struktūra**

1. Aģentūras darbu vada direktors, kas pilda Valsts pārvaldes iekārtas likumā noteiktās pastarpinātās pārvaldes iestādes vadītāja funkcijas, rīkojas saskaņā ar Publisko aģentūru likumā, šajā nolikumā un darba līgumā minētajiem noteikumiem.
2. Aģentūras direktors nodrošina Aģentūras darbības tiesiskumu. Aģentūras direktors ir atbildīgs par Aģentūras administratīvo aktu un citu dokumentu tiesiskumu un lietderību.
3. Aģentūras direktors papildus Publisko aģentūru likumā noteiktajām pilda šādus uzdevumus:
	1. nodrošina Aģentūras gada publiskā pārskata sagatavošanu un publicēšanu;
	2. rīkojas ar Aģentūras mantu un finanšu līdzekļiem normatīvajos aktos noteiktā kārtībā,
	3. bez īpaša pilnvarojuma pārstāv Aģentūru tās kompetencē esošajos jautājumos attiecībās ar valsts un pašvaldību institūcijām, fiziskām un juridiskām personām;
	4. nodrošina Aģentūras personāla vadību, pieņem darbā un atbrīvo no darba Aģentūras darbiniekus, nosaka viņu kompetenci un atbildību, apstiprina amata vienību sarakstus un amata aprakstus;
	5. atbilstoši savai kompetencei dod rīkojumus, kas ir saistoši Aģentūras darbiniekiem;
	6. slēdz darba un saimnieciskos līgumus, paraksta citus dokumentus Aģentūras vārdā;
	7. normatīvajos aktos noteiktā kārtībā nodrošina sabiedrības informēšanu par Aģentūras darbību;
	8. veic citus uzdevumus, kas noteikti normatīvajos aktos, Domes un Daugavpils Universitātes Senāta lēmumos.
4. Aģentūras direktors atbild par Aģentūras uzdevumu izpildi un par Aģentūras resursu racionālu un lietderīgu izmantošanu.

**V. Aģentūras manta un finanšu līdzekļi**

1. Aģentūras manta ir ar Domes lēmumu un ar Daugavpils Universitātes Senāta lēmumu Aģentūrai nodotā manta, kas nodota Aģentūras valdījumā. Aģentūra ar tās valdījumā nodoto mantu rīkojas, kā arī par trešajām personām nodarītajiem zaudējumiem atbild normatīvajos aktos noteiktajā kārtībā.
2. Aģentūras finanšu līdzekļus veido:
	1. pašvaldības un Daugavpils Universitātes budžeta dotācijas;
	2. ieņēmumi par Aģentūras sniegtajiem maksas pakalpojumiem;
	3. citi ieņēmumi - tai skaitā ziedojumi, dāvinājumi un piesaistītie ārvalstu finanšu līdzekļi.
3. Aģentūra sniedz maksas pakalpojumus saskaņā ar Domes un Daugavpils Universitātes Senāta apstiprināto cenrādi.
4. Pārskatus par aģentūras uzdevumu pildīšanu un līdzekļu izlietojumu aģentūra sniedz normatīvajos aktos noteiktajā kārtībā un termiņā.

**VI. Aģentūras administratīvo aktu izdošanas, izdoto administratīvo aktu vai faktiskās rīcības apstrīdēšanas kārtība**

1.
2. Aģentūras direktors savas kompetences ietvaros izskata iesniegumus, priekšlikumus un sūdzības, pieņem attiecīgus lēmumus, izdod administratīvos aktus normatīvajos aktos noteiktajos gadījumos.
3. Aģentūras direktora izdotos administratīvus aktu un faktisko rīcību Administratīvā procesa likumā noteiktajā kārtībā var apstrīdēt Domes izpilddirektoram.

**VII. Aģentūras likvidēšanas kārtība un kārtība, kādā notiek izstāšanās no tās**

1. Aģentūru likvidē, pieņemot par to Domes lēmumu un Daugavpils Universitātes Senāta lēmumu, saskaņā ar Publisko aģentūru likumu.
2. Lai izstātos no aģentūras, Dome vai Daugavpils Universitātes Senāts pieņem attiecīgu lēmumu. Vienam no aģentūras dibinātājiem pieņemot lēmumu par izstāšanos no aģentūras, otrajam dibinātājam 30 dienu laikā jāpieņem lēmums par izmaiņām aģentūras nolikumā vai aģentūras likvidēšanu.

**VIII. Noslēguma jautājums**

1.
2. Saistošie noteikumi stājas spēkā 2021. gada 1. februārī.”

Domes priekšsēdētājs *(personiskais paraksts)* I.Prelatovs